3. päev
Nagu näha, suutsin juba lausa kaks pilti teha Esimesel pildil on minu õhtusöök kikerherne-forelliroog, forell asendatud broilerifileega, sest elan väikses maakohas ja forelli või lõhe saamiseks tuleb ikka suuremasse linnapoodi minna, nii et originaalretsept tuleb hiljem kunagi. Teisel pildil on HÕ seemned puuviljaga, puuviljad asendatud tikrite vastu, sest keegi peab ju marjapõõsaid ka tühjendama. HS oli omlett kodujuustu ja spinatiga, spinat oli värske kurgi vastu vahetatud. LS oli Juubeli kanašašlõkk lillkapsa puruga, see oli megahea. Veejoomine jäi ikka sinna 2.2 l juurde, päev jääb lihtsalt liiga lühikeseks 😛
Üle pika aja ajasin eile ka kolleegi välja ja pidime kepikõnni uuesti au sisse seadma, nii et käisime eile enda 5 km ringil ära, oi kui hea tunne oli. Lähme täna jälle. Mõni aeg tagasi käisime nädalas vähemalt 4-5 korda, millegipärast oli see unarusse meil jäänud, aga nüüd saab uuesti hoo sisse.
Minu kaalust nii palju, et alustasin 98,6 kg pealt ja soovkaaluks oleks 80. Esmaspäeval tuleb esimene kaalumine, loodame parimat.
Nüüd vett jooma!